
ANDREJA PUMPURA RĪGAS 11. PAMATSKOLA
Latgales iela 197, Rīga, LV-1019, tālrunis 67474592, e‑pasts: ap11ps@riga.lv

IEKŠĒJIE NOTEIKUMI

Rīgā

	15.04.2025.
	
	Nr. PS11-25-4-nts



Andreja Pumpura Rīgas 11.pamatskolas
[bookmark: bookmark3]izglītojamo vecāku sūdzību un priekšlikumu iesniegšanas un izskatīšanas kārtība

Izdoti saskaņā ar Bērnu tiesību aizsardzības
 likuma 70.panta otro daļu

1. [bookmark: bookmark4]Vispārīgie noteikumi

1. Kārtība nosaka izglītojamo vecāku (turpmāk vecāku) sūdzību un priekšlikumu iesniegšanas un izskatīšanas kārtību (turpmāk - kārtība). Kārtības mērķis ir rūpēties par izglītojamo labbūtību, drošību, identificēt izglītojamo interešu aizskārumu vai apdraudējumu un to novērst.
1.1. Ikvienam vecākam Andreja Pumpura Rīgas 11. pamatskolā (turpmāk Skola) ir tiesības vērsties ar mutvārdu vai rakstveida sūdzību, vai iesniegt priekšlikumu un saņemt atbildi pēc būtības.
1.2. Rakstveida sūdzību vai priekšlikumu var sūtīt elektroniski uz Skolas e-pastu: ap11ps@riga.lv  vai skolovadības sistēmā: www.e-klase (turpmāk e-klase) pastā, vai arī to var atstāt sūdzību un priekšlikumu kastē, kas atrodas Skolas vestibilā pie Skolas dežuranta.
1.3. Iesniegumā jānorāda iesniedzēja vārds, uzvārds, klase, jābūt iesniedzēja parakstam.
1.4. Ja nav ievēroti 1.3. punktā ietvertie noteikumi, izglītības iestādei ir tiesības šādu sūdzību vai priekšlikumu neizskatīt.
1.5. Ar sūdzību un priekšlikumu kastes saturu ceturtdienās Skolas atbildīgā persona iepazīstas, izskata vadības vai atbalsta komandā, kas informē Skolas vadību par sūdzību un priekšlikumu saturu.

2. [bookmark: bookmark5]Sūdzību izskatīšanas noteikumi

2.1. Vecāki sūdzību var adresēt klases audzinātājam, sociālajam pedagogam, psihologam, Skolas pedagogiem, direktora vietniekiem vai direktoram.
2.2. Ja vecāka sūdzības saturs neatbilst amatpersonas vai pedagoģiskā darbinieka kompetencei, sūdzība 2 darba dienu laikā tiek nodota kompetentajai amatpersonai vai pedagoģiskajam darbiniekam, par to mutiski vai rakstiski informējot iesniedzēju.
2.3. Pedagoģiskais darbinieks par sūdzību nekavējoties, bet ne vēlāk kā 2 darba dienu laikā, informē Skolas vadību mutiski, telefoniski vai e-klasē.
2.4. Ja vecāka sūdzības izskatīšanai nav nepieciešama papildu informācija, sniegto ziņu pārbaude, uz sūdzību jāatbild 10 darba dienu laikā.
2.5. Ja vecāka sūdzības izskatīšanai ir nepieciešama papildu informācija vai sniegto ziņu pārbaude, uz sūdzību jāatbild 20 darba dienu laikā.
2.6. Uz vecāku mutvārdu sūdzību kompetentais Skolas darbinieks atbild mutvārdos, ja nepieciešams, tad sagatavo rakstisku atbildi.
2.7. Uz elektronisku sūdzību kompetentais Skolas darbinieks atbild elektroniski.
2.8. Ikvienu sūdzību skolā var izskatīt un lēmumu pieņemt individuālās pārrunās, nepieciešamības gadījumā pieaicinot kompetentos izglītības iestādes darbiniekus un/vai izglītojamā vecākus. Individuālās pārrunas tiek rakstiski protokolētas.
2.9. Skola ir tiesīga atstāt iesniegumu bez izskatīšanas šādos gadījumos:
2.9.1. nav norādīts sūdzības iesniedzēja vārds, uzvārds;
2.9.2. sūdzības saturs ir klaji aizskarošs un izaicinošs;
2.9.3. sūdzības teksts objektīvi nav salasāms vai saprotams.
2.10. Vecākiem ir tiesības pēc sūdzības izskatīšanas izglītības iestādē, ja neapmierina risinājums, vērsties citās valsts un pašvaldības institūcijās.

3. Priekšlikumu un ierosinājumu izskatīšanas noteikumi

3.1. Vecāki ir tiesīgi iesniegt priekšlikumus un ierosinājumus Skolas darba uzlabošanai un Skolas attīstības plāna pilnveidošanai.
3.2. Priekšlikumus un ierosinājumus var iesniegt mutiski vai rakstiski, rakstot uz Skolas e-pastu: ap11ps@riga.lv, e-klasē, vai zvanot uz Skolas tālruņa numuriem, kas norādīti Skolas mājas lapā: https://ap11ps.lv/kontakti-2/  
3.3. Priekšlikumus un ierosinājumus izskata Skolas vadība un pēc nepieciešamības tos novirza kompetentam Skolas darbiniekam, kurš sagatavo atbildi.
3.4. Pēc vecāku pieprasījuma Skola sniedz informāciju par priekšlikuma vai ierosinājuma izskatīšanas gaitu.
3.5. Priekšlikumus un ierosinājumus vecāki var iesniegt savas klases Skolas padomes pārstāvim, kurš šo priekšlikumu vai ierosinājumu nodod Skolas vadībai. Skolas vadība sagatavo atbildi un sniedz skaidrojumu Skolas padomes pārstāvim par šī jautājuma izskatīšanas gaitu un pieņemtajiem lēmumiem.


	Andreja Pumpura Rīgas 11. pamatskolas vadītāja/direktore (izglītības jomā) 

Šis dokuments ir parakstīts ar drošu elektronisko parakstu un satur laika zīmogu

